Na osnovu člana 9 Zakona o bezbjednosti saobraćaja na putevima („Službeni list CG“, br. 33/12, 58/14, 14/17, 66/19), člana 7 Odluke o regulisanju saobraćaja na teritoriji Opštine Tivat („Službeni list CG - opštinski propisi“ br. 45/16 i 44/18) i člana 35 Statuta Opštine Tivat („Službeni list CG –opštinski propisi“, br. 24/18 i 09/20), Skupština Opštine Tivat, na sjednici održanoj dana \_\_\_\_\_\_\_\_2021. godine, donosi

## 

**O D L U K U**

**O izmjeni i dopuni Odluke o donošenju Glavnog projekta vođenja i regulisanja saobraćajnih tokova u Tivtu**

**Član 1**

U Odluci o donošenju Glavnog projekta vođenja i regulisanja saobraćajnih tokova u Tivtu („Sl.list Crne Gore-opštinski propisi br. 10/12 i 24/12) mijenja se grafički prikaz regulacije saobraćaja u ulicama, „Beogradska“, „Podgorička“ i „Zagrebačka“ (List 3 Glavog projekta), na način prikazan u grafičkom prilogu koji je sastavni dio ove Odluke.

**Član 2**

Ova odluka stupa na snagu osmog dana od dana objavljivanja u „Službenom listu CG - opštinski propisi“.

Broj: \_\_\_\_\_\_\_\_\_\_\_\_\_\_\_

Tivat, \_\_\_\_\_\_\_\_\_\_2021. godine

Skupština Opštine Tivat

Predsjednik

dr Andrija Petković

**O b r a z l o ž e nj e**

Pravni osnov za donošenje ove Odluke sadržan je u članu 9Zakona o bezbjednosti saobraćaja na putevima („Službeni list CG“, br.33/12, 58/14, 14/17, 66/19), koji između ostalog propisuje da Opština kad vrši poslove iz sopstvene nadležnosti, reguliše saobraćaj na svom području u skladu sa ovim zakonom, tako što određuje 1) puteve sa pravom prvenstva prolaza; 2) puteve sa jednosmjernim i dvosmjernim saobraćajem; 3) postavljanje horizontalne, vertikalne i svjetlosne signalizacije 4) prostore za parkiranje vozila, zabrane parkiranja i mjesta ograničenog parkiranja; u

članu 7 Odluke o regulisanju saobraćaja na teritoriji Opštine Tivat („Službeni list CG - opštinski propisi“ broj 45/16 i 44/18) kojim je između ostalog propisano da se postavljanje horizontalne, vertikalne i svjetlosne signalizacije vrši na osnovu Projekta kojim su određene lokacije saobraćajnih znakova, vrsta znaka i oznake na kolovozu, projekta saobraćajne signalizacije za nove saobraćajnice, odnosno raskrsnice koje se rekonstruišu. Istim članom propisano je da se Projekat može donositi fazno, za pojedina naselja u opštini i da ga usvaja Skupština.

Članom 35 Statuta Opštine Tivat („Službeni list CG -opštinski propisi“, br. 24/18 i 09/20), između ostalog je propisano da Skupština donosi propise i druge opšte akte.

Razlog donošenja ove Odluke je obezbjeđenje većeg broja parking mjesta u zahvatu ulica koje su obrađene Projektom, sa ciljem faznog rješavanja problema nedostatka parking prostora u posmatranom području. Na taj način bi se uticalo na smanjenje broja nepropisno parkiranih vozila i uvodjenja reda u oblasti saobraćaja na lokaciji koje predstavlja pretežno stambenu zonu, sa velikim brojem vozila. S tim u vezi bilo je neophodno dijelom izmijeniti režim saobraćajnih tokova u ulicama: „Beogradska“, „Podgorička“ i „Zagrebačka“.

Projekat je izrađen na osnovu projektnog zadataka koji je uradio Sekretarijat za privredu. Projekat je izradio je „Lavian Inženjering“ d.o.o. Tivat iz a isti je sprovedena javna rasprava i sačinjen je Izvještaj o sprovedenoj javnoj raspravi kao i Izvještaj o sprovedenoj analizi uticaja propisa koji su u prilogu ove Odluke.

Shodno navedenom predlaže se Skupštini Opštine Tivat da usvoji Odluku o izmjeni i dopuni Odluke o donošenju Glavnog projekta vođenja i regulisanja saobraćajnih tokova u Tivtu.

|  |  |
| --- | --- |
| *Obrađivač*  *Sekretarijat za privredu*  *Sekretar Sekretarijata*  *Vedran Božinović, dipl. ecc.* | *Predlagač*  *Predsjednik Opštine*  *Željko Komnenović* |